- Hindi News
- National
- पांच साल में बढ़े लकवा के 10% मरीज शहरी क्षेत्र में 42 फीसदी ज्यादा केस बढ़े
पांच साल में बढ़े लकवा के 10% मरीज शहरी क्षेत्र में 42 फीसदी ज्यादा केस बढ़े
लकवा नहीं चाहते तो बीपी नियंत्रित रखो,खुश रहो
भास्कर संवाददाता | शिवपुरी
ब्लड प्रेशर की अनियमितता और तनाव से पैरालिसिस अटैक की बीमारी बढ़ती जा रही है और यदि अब भी हमने अपनी जीवन चर्या को सक्रिय नहीं किया तो पेरालिसिस की बीमारी का खतरा बढ़ता जाएगा। खास बात यह है कि पिछले पांच साल में 10फीसदी मरीज लकवा की बीमारी के बढ़ गए है जिनमें ग्रामीणों की तुलना में शहरी क्षेत्र में 42 फीसदी से ज्यादा केसों का इजाफा हुआ है। यह जानकारी ग्वालियर मेडि़कल के न्यूरो सर्जन डॉक्टर आनंद शर्मा ने भास्कर से बातचीत करते हुए कही। साथ ही ग्वालियर के ईएनटी विशेषज्ञ डॉक्टर ए एस भल्ला ने कहा कि भारत में विटामिन की डी की कमी की बीमारी 90 फीसदी लोगों में है और इसे रोकने के लिए सरकार को आयोडीन की तरह विटामिन डी देने का अभियान अब शुरु करना चाहिए।
ग्वालियर मेडि़कल के न्यूरो सर्जन डॉक्टर आनंद शर्मा ने कहा कि बडी तेजी से अब न्यूरो केस सामने आ रहे है इससे बचने के लिए सबसे पहले तो अपना रक्तचाप नियंत्रित रखो इसके साथ ही तनाव से बचो यही नहीं यदि परिवार में सबसे संबंध अच्छे नहीं है तो यह भी एक कारण बीपी की अनियमितता का हो सकता है इससे स्ट्रोक की संभावना बढ़ सकती है अत: यदि इन बीमारियों से बचना है तो अपना बीपी नियंत्रण में रखें और सभी से संबंध अच्छे रखे और जब तनाव होगा ही नहीं तो बीमारी भी जन्म नहीं लेगी। आराम तलब जीवन जीने की शैली हमने बना ली है और इससे हम शारीरिक कसरत करना छोड़ चुके है यही कारण है कि ग्रामीण क्षेत्रों में जहां इस बीमारी का आंकड़ा 1 लाख लोगों में 80 से 260 तक का है। वहीं शहरी क्षेत्र में यह आंकड़ा 350 से 420 प्रति लाख का है इससे आप अंदाजा लगा सकते है कि ग्रामीणों की तुलना में शहरी क्षेत्र में 42 फीसदी तक लोग लकवे के शिकार हो रहे है।
अब पता चला स्ट्रोक की बीमारी है
मुझे महीनों से चक्कर आते थे डॉक्टर को दिखाने गए तो कहते थे कमजोरी से चक्कर आ रहे है जब इस शिविर में इलाज कराने आए तब डाक्टर ने जांच कर बताया कि मुझे तो बी पी के बढ़ने से स्ट्रोक आ चुका है। अब इस संबंध में जो इलाज मुझे मिला है उससे 1 साल में ठीक हो जाने की बात डाक्टर ने कही है। समीर शर्मा निवासी कृष्णपुरम शिवपुरी
नाक में तकलीफ थी जिससे जुकाम रहता था और नाक में परेशानी थी अब इस बीमारी के डॉक्टर भल्ला द्वारा पकड़ कर लेने से मुझे राहत मिली है। कहते है जल्द ठीक हो जाएंगे। रेखा गब्बर परिहार,पार्षद वार्ड क्रमांक 20
ये लक्षण दिखें तो नजरअंदाज न करें
शरीर में यदि यह लक्षण नजर आए तो तुरंत चिकित्सक से संपर्क करें-
शरीर के किसी भी हिस्से पर अचानक सुन्नपन आना
चेहरे का टेड़ापन हल्का चक्कर आना
सिरदर्द रहना किसी तरह का दौरा पड़ना
बीपी बढ़ना,गर्दन दर्द,कमर दर्द आदि
2-3 घंटे में पैरालाइिसस के मरीज को अस्पताल पहुंचाएं
डॉक्टर शर्मा की मानें तो यह लक्षण दिखते ही यदि मरीज को पैरालाइसिस का अटैक आया है तो उसे 2-3 घंटे में यदि डॉक्टर के पास जाकर चेकअप कराएं,क्योंकि इसी समय में थ्रोंम्बोलाइसिस हो सकती है। जिसमें पीड़ित व्यक्ति को दिमाग पर स्ट्रोक नहीं पडता। अन्यथा फिर उसका पुनर्वास लंबा चलता है जो 2 से 3 साल की भी हो सकता है।
देश के 90 फीसदी लोगों में विटामिन डी की कमी
नाक कान गला रोग विशेषज्ञ डॉक्टर ए एस भल्ला का कहना है कि देश में इस समय 90 फीसदी लोगों को विटामिन डी की कमी की वजह से नाक और गले की बीमारी होती है और यदि सरकार आयोडीन नमक की तरह विटामिन डी की खुराक लेने के लिए अभियान चलाए तो निश्चित मानिएगा नाक कान की अधिकांश बीमारी खत्म हो जाएगी। उन्होंने यह भी कहा कि बचपन में यदि जुकाम की बीमारी हुई है तो उसे अनदेखा न करें क्योंकि यही बीमारी बड़े होने पर कानों की बीमारी को भी जन्म दे देती है।
17 कैंप में हम दिला चुके हैं 5 हजार लोगों को परामर्श
राज राजेश्वरी संस्था के अध्यक्ष अमन गोयल और सचिव गोविंद सिंह सेंगर ने बताया कि सन 1992 से हमारी संस्था शिविर लगा रही है और इन 25 वर्षों में हमने नाक कान गला रोग के 5 हजार से अधिक लोगों को परामर्श 17 शिविरों का आयोजन कर दिलाया है। आज के शिविर में हमने 253 मरीजों का परीक्षण कराया है।शिविर का उद्घाटन एस पी सुनील पांडे ने किया उनके साथ नपा अध्यक्ष मुन्नालाल कुशवाह ओर सिविल सर्जन गोविंद सिंह भी मंचासीन थे।
tgl_Latn sot_Latn bho_Deva bho_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva